Börn í Japan gætu þurft að dvelja mánuðum saman í fjöldahjálparstöðvum Þrátt fyrir umfangsmikið og vel skipulagt hjálparstarf japanskra stjórnvalda , gætu börn , sem misstu heimili sín í flóðbylgjunni í liðinni viku , þurft að dvelja mánuðum saman í fjöldahjálparstöðvum þar sem skortir viðunandi hreinlætisaðstöðu . Barnaheill – Save the Children hafa fengið staðfest frá opinberum aðilum , sem stýra neyðarhjálp á hamfarasvæðinu , að búist sé við að fjöldahjálparstöðvar verði opnar í a.m.k. tvo mánuði í viðbót . Þrátt fyrir umfangsmikið og vel skipulagt hjálparstarf japanskra stjórnvalda , gætu börn , sem misstu heimili sín í flóðbylgjunni í liðinni viku , þurft að dvelja mánuðum saman í fjöldahjálparstöðvum þar sem skortir viðunandi hreinlætisaðstöðu . Barnaheill – Save the Children hafa fengið staðfest frá opinberum aðilum , sem stýra neyðarhjálp á hamfarasvæðinu , að búist sé við að fjöldahjálparstöðvar verði opnar í a.m.k. tvo mánuði í viðbót . Hálf milljón manna , þar á meðal 100 þúsund börn , misstu heimili sín þegar flóðbylgja reið yfir norðaustur strönd Japans í kjölfar jarðskjálfta af stærðargráðunni 9.0 á Richter . Hamförunum hefur verið lýst sem einum þeim alvarlegustu í sögu landsins . Ríkisstjórn Japans greip þegar í stað til umfangsmikilla neyðaraðgerða . Aðeins ellefu dögum eftir að flóðbylgjan reið yfir , hafa nær allir þeir sem lentu á vergangi verið skráðir í fjöldahjálparstöðvum þar sem boðið er upp á mat , vatn og aðra lífsnauðsynlega aðstoð . En margar þeirra bygginga , sem nýttar eru undir fjöldahjálparstöðvar , eru ekki gerðar fyrir búsetu og sumir þeirra sem þar búa segjast ekki hafa þvegið sér almennilega í fjölda daga . „ Flóðbylgjan eyddi heilu bæjunum út af kortinu og fólkið sem þar bjó hefur engan stað til að snúa á , “ segir Stephen McDonald , sem leiðir neyðarstarf Barnaheilla – Save the Children í Japan . „ Japanska ríkisstjórnin hefur staðið sig mjög vel í að tryggja að þeir sem urðu fyrir barðinu á hamförunum hafi aðgang að lífsnauðsynlegri hjálp . En fjöldahjálparstöðvarnar voru ekki byggðar til að taka á móti þessum fjölda fólks . “ Stöðvarnar , sem flestar eru opinberar byggingar eins og skólar og leikfimisalir í útjaðri þeirra bæja og borga sem urðu fyrir flóðbylgjunni , hýsa hundruðir manna sem deila erfiðum búsetuskilyrðum . Margir hafa ekki getað þvegið sér eða sótthreinsað pela og önnur matarílát fyrir börn síðan flóðbylgjan reið yfir . Opinberir aðilar , sem Barnaheill – Save the Children hefur rætt við , segja það samhljóða mat að margar þeirra fjölskyldna sem eru á vergangi , muni þurfa að hafast við í fjöldahjálparstöðvunum mánuðum saman á meðan að japönsk yfirvöld setja af stað gríðarlegt átak í byggingu tímabundinnar aðstöðu fyrir þetta fólk . „ Það er enginn vafi á því að fjöldahjálparstöðvarnar hafa bjargað fjölda lífa en ef fólk þarf að dveljast þar má